section_heading: Opis dobra
paragraph_text: Crkva skladno oblikovana arhitektonskim elementima sredine 19. stoljeća je jednobrodna građevina pravokutnog tlocrta manjih dimenzija i polukružno zaključenog svetišta sa sakristijom i zvonikom na glavnom pročelju. U cijelosti je svođena. Iz starije crkve potječu vrijedan barokni inventar i reljef nadgrobne ploče s urezanom 1648. godinom ugrađen u zidu uz pjevalište.